Բազմակնությունն իսլամում

Բազմակնությունն իսլամում (՝ բառացիորեն՝ բազմակնություն, պոլիգամիա), շարիաթական օրենսդրությունում բազմակնության պահանջների ամբողջականությունը սահմանող տերմին։ Օրենսդրության տեսանկյունից բազմակնության փաստը իրավիճակից կախված կարող է գնահատվել որպես  մուբահ (թույլատրելի), որպես Մակրուհ  (հանդիմանական) և որպես վաջիբ (պարտադիր)։ Մուսուլմաններին արգելված է միաժամանակ ունենալ ավելի քան չորս կին։

Հիմնավորում 
Բազմակնության հիմնական ղուրանական հիմքը հանդիսանում է այաթը՝ Ան-Նիսի սուրիները (Կանայք)։

Արդարություն 
Ղուրանում բազմակին ամուսնուց, որը գտնվում է այսպես կոչված հավասարաիրավ ամուսնության» մեջ պահանջվող արդարությունը պետք է դրսևորվի սնունդով, հագուստով, խմիչքով, բնակարանով և այլնի հավասար ապահովմամբ։ Դրանով հանդերձ՝ «հավասարությունը» ենթադրում է կանանցից յուրաքանչյուրին ապահովվել այն ամենով, ինչ նրանց անհրաժեշտ է, այլ ոչ թե կանանացից յուրաքանչյուրին տալ նույնաքանակ այն ամենից ինչ հնարավոր է։

Տղամարդը պարտավոր է կանանցից յուրաքանչյուրին տրամադրել առանձին բնակարան։ Եթե կանայք համաձայն են, նրանք կարող են ապրել նույն տանը, սակայն տարբեր սենյակներում։ Ամուսինը չպետք է կանանցից մեկին տրամադրի շքեղ բնակարան, իսկ մյուսին՝ հին հյուղակ։

Ամուսինը պարտավոր է իր կանանց հետ անցկացվող օրերն ու գիշերները հավասար բաժանել։ Կանանցից մեկի թույտվությամբ նա կարող է նրա մոտ ավելի քիչ ժամանակ անցկացնել, քան մյուսի հետ։

Ինչ վերաբերում է սիրուն, ապա մարդը ի վիճակի չէ այդ զգացմունքը հավասար բաժանել կանանց մեջ։ Շարիաթը չի պարտավորեցնում կանանցից յուրաքանչյուրի հանդեպ հավասար սեր տածել։

Շարիաթի կանոնակարգեր 

Տղամարդու հետ կապված իրավիճակից կախված՝ բազմակնությունը կարող է լինել ցանկալի (մուստահաբ), ոչ ցանկալի (մակրուհ) և արգելված (հարամ).
 Եթե կինը չի պահպանում ամուսնու մաքրաբարոյությունը կամ ծանր հիվանդ է, անպտուղ և այլն, իսկ ամուսինը երեխա է ուզում, ապա ցանկալի է (մուստահաբ), որ նա ամուսնանա ուրիշի հետ։
 Եթե տղամարդը ցանկանում է ամուսնանալ ուրիշ կնոջ հետ առանց անհրաժեշտության կամ հասարակության մեջ հարգանքն ավելացնելու համար, ապա բազմակնությունը նրա համար ոչ ցանկալի է (մակրուհ):
 Եթե տղամարդը աղքատ է, թույլ կամ համոզված է նրանում, որ չի կարող հավասարություն պահպանել կանանց միջև, ապա նրա համար ամուսնությունը համարվում է մեղսալից գործ (հարամ)։

Բազմակնության օգուտ 
Ըստ մուսուլմանների՝ բազմակնությունը լուծում է սոցիալական մի շարք  խնդիրներ․

 Տղամարդկանց հետ է պահում ամուսնական անհավատարմությունից։ Շատ տղամարդկանց էությունը այնպիսին է, որ նրանք դիմում են ամուսնական դավաճանության, ինչն էլ հանգեցնում է վեներական հիվանդությունների տարածմանը, բաժանությունների թվի աճին և այլն։
Կնոջ պաշտպանություն։ Ներկայումս կանանց թիվը աշխարհում գերակշռում է տղամարդկանց թվին, իսկ բազմակնությունը հնարավորություն է տալիս շատ կանանց գտնվել տղամարդկանց հոգածության և խնամակալության տակ։
 Սերունդ։ Բազմակնությունը նպաստում է սերնդի աճին։

Մախաչկալա քաղաքի Կենտրոնական մզկիթի իմամ Մուհամեդռասուլ Սաադուևի կարծիքով « տղամարդկանց, որոնք մտածված գնում են այդ քայլին, կարելի է համարել հայրենասերներ, քանի որ նրանք խնամքի տակ են վերցնում երկու, որոշ դեպքերում նաև՝ 3-4 ընտանիք։ Նման տղամարդկանց պետք է արտոնություններ տալ։

Բազմակնությունը տարբեր երկրներում 
Իսլամական երկրների մած մասում բազմակնությունը իրավական նորմ է։ Սակայն Թուրքիայում, Թունիսում և Ալժիրում բազմակնությունը օրենսդրությամբ արգելված է։ Իրանում երկրորդ ամուսնության համար հարկավոր է առաջին կնոջ համաձայնությունը։ Իրաքում, Մարոկկոյում, Սիրիայում և Պակիստանում դրա համար անհրաժեշտ է ստանալ իշխանությունների թույլտվությունը։

Ռուսաստանում բազմակնությունտը արգելված է դաշնային օրենքով։ 2000-ական թվականների սկզբին Ինգուշեթիայի նախագահ Ռուսլան Աուշևը հանրապետությունում թույլատրում է բազմակնությունը, սակայն շուտով ինգուշեթ տղամարդկանց կրկին զրկել են մի քանի կին ունենալու հնարավորությունից

Ծանոթագրություններ

Արտաքին հղումներ 

Բազմակնություն
Իսլամ